Dies de baixa: Cal indicar el nombre de dies d'incapacitat laboral després de l'accident i fins que la situació es normalitzi.
No s'ha de tenir en compte el mateix dia de l'accident.
Com a conseqüència de l'accident, s'ha produït algun tipus d'incapacitat permanent?
S'ha de respondre SÍ o NO a si després de la IT ha quedat algun grau d'incapacitat permanent que hagi estat declarat.
A continuació s'ha d'explicar el tipus d'incapacitat.
Hores perdudes per la persona accidentada (el dia de l'accident)
El cost econòmic d'aquestes hores es calcula multiplicant els conceptes següents:
El nombre d'hores perdudes (no treballades)
El cost per hora, que es calcula partint de la fórmula següent:
Hores perdudes per altres companys/anyes (el dia de l'accident)
S'ha de calcular de la mateixa manera que es calculen les hores perdudes per la persona accidentada, explicada en el punt anterior, però per a cada treballador/a afectat indirectament per l'accident, bé a causa de la proximitat a l'accident, de l'amistat amb la persona accidentada, o de l'ajut prestat o per un altre motiu.
El cost per hora s'ha de calcular de manera independent per a cada treballador/a, ja que segons el grau d'especialització pot ser diferent.
Hores perdudes pels/per les comandaments i personal tècnic (el dia de l'accident)
Es calculen de la mateixa manera explicada en els punts anteriors però fent referència als costos que representen els temps dedicats pels comandaments i personal tècnic.
Es pot incloure l'ajut a la persona accidentada, la reorganització del procés productiu, la investigació immediata de l'accident, etc...
Hores destinades pels/per les comandaments, personal tècnic, delegats/ades de prevenció, etc. (en dies posteriors a l'accident)
Es calculen de la mateixa manera explicada en el punt 1, però fent referència al temps dedicat com a conseqüència de l'accident però en dies posteriors.
En aquest apartat s'hi ha d'incloure: la investigació de l'accident, les inspeccions realitzades pels organismes competents, la reorganització del treball, trasllat a tribunals, etc...
Millores voluntàries a la prestació per incapacitat temporal
Les prestacions econòmiques en cas d'accident de treball pagades per les entitats gestores o col·laboradores amb la Seguretat Social cobreixen el 75% de la base reguladora.
Poden existir convenis col·lectius que estableixin que l'empresa cobreixi una part o fins i tot el total del salari del treballador/a, la qual cosa suposarà un major cost a l'empresa.
Nombre de dies d'IT x import diari de la millora
Cotitzacions a la Seguretat Social (per part de l'empresa)
La cotització a la Seguretat Social no s'interromp durant el període d'incapacitat temporal del treballador/a.
És important no oblidar que el dia de l'accident no s'ha de tenir en compte.
Nombre de dies d'IT x import diari de cotització a la SS
- Reparació feta pel servei intern: si la reparació la realitza el servei intern de l'empresa, el càlcul del cost es fa tenint en compte el nombre d'hores emprades pel cost horari (segons la fórmula indicada en l'apartat 1).
- Materials utilitzats per a les reparacions: en el cost dels materials s'hi ha d'incloure l'import de les factures per reparar el dany material.
Cal tenir en compte que no s'han de comptabilitzar els danys coberts per assegurances.
Maquinària, eines i equips de treball
- Reparació feta pel servei intern: si la reparació la realitza el servei intern de l'empresa, el càlcul del cost es fa tenint en compte el nombre d'hores emprades pel cost per hora (segons la fórmula indicada en l'apartat 1).
- Materials utilitzats per a les reparacions: en el cost dels materials s'ha d'incloure l'import de les factures per reparar el dany material.
- Lloguer o compra d'equips de treball: s'inclourà l'import de les factures relatives al lloguer o a la compra de maquinària, eines o equips de treball.
Cal tenir en compte que no s'hi han de comptabilitzar els danys coberts per assegurances.
Les empreses, a causa de l'accident, poden veure danyats productes o matèries primeres.
Per calcular el cost que suposa aquest dany s'aplica la fórmula següent:
En el cas de les matèries primeres, el cost unitari s'ha de calcular tenint en compte el preu de factura al qual cal afegir el transport, duanes, assegurances, impostos, etc.. (preu d'adquisició).
En el cas de productes acabats o semitransformats, el cost unitari es calcula a criteri de cada empresa ja que existeixen diversos mètodes de valoració econòmica.
Es calculen tenint en compte la producció prevista i no obtinguda, per la qual cosa els beneficis esperats de l'empresa es veuen disminuïts.
La fórmula que cal aplicar en aquest apartat és la següent:
Producció prevista - producció real
Increment de costos per mantenir la producció
És el cost econòmic addicional que suporta l'empresa per mantenir la producció al mateix nivell.
Per calcular-ne el cost, cal tenir en compte el producte del nombre d'hores treballades pel cost per hora al qual cal afegir les despeses de selecció de personal (si n'hi han) i les despeses de formació del treballador/a substitut/a.
- Contractació i subcontractació d'obres i serveis: és el cost econòmic de la contractació o subcontractació per a la realització d'una obra i la prestació d'un servei determinat.
- Altres costos: s'hi han d'incloure els costos que no s'han tingut en compte en els apartats anteriors i que suposen cost per a l'empresa.
Import de les sancions per infracció de la normativa de prevenció
La investigació d'un accident pot donar lloc a sancions depenent de la culpabilitat de l'empresa i de la gravetat de l'accident.
Per aquest motiu s'ha d'incloure en aquest apartat el cost que li suposa, a l'empresa, algun tipus de responsabilitat administrativa.
- Suspensió o tancament del centre de treball
- Limitacions a la facultat de contractar amb l'Administració
Recàrrecs de prestacions de la Seguretat Social
La Seguretat Social, si reconeix que l'accident de treball o malaltia professional s'ha produït per una falta de mesures de seguretat per part de l'empresa, pot establir un recàrrec en les prestacions econòmiques.
Així mateix també pot augmentar o disminuir les primes de cotització per accidents de treball i malalties professionals.
Indemnitacions civils (abonades directament per l'empresa)
L'empresa pot ser responsable civil i haver de pagar una indemnització econòmica derivada de l'incompliment d'una obligació contractual o com a responsable d'un delicte.
Cost de la defensa jurídica (advocacia, peritatge, etc..)
Cal incloure-hi el cost dels honoraris de professionals, advocats, experts, processos judicials, procuradors, etc.
- Desplaçaments i trasllats de la persona accidentada, despeses d'ambulància, taxis, etc.
- Despeses de material sanitari del servei mèdic.
- Despeses extraordinàries de neteja.
- Pèrdues d'imatge i de mercat (difícilment quantificables)
- Penalitzacions per retards: els clients poden retirar la seva confiança en l'empresa i hi pot haver reclamacions davant d'incompliments contractuals.
- Aturades per protesta del personal de l'empresa i vagues, fets que suposen un cost derivat dels possibles conflictes laborals.
- Valoració del menor rendiment de l'operari/ària que substitueix el treballador/a accidentat.
- Valoració del menor rendiment de la persona accidentada en tornar al seu lloc de treball.
- Pèrdues d'energia com a conseqüència de l'accident: combustible, vapor, gas, aigua, electricitat.
- Temps perdut per qui realitza la primera cura (en cas de no estar cobert per una assegurança).
- Altres despeses no incloses i que l'empresa consideri importants.
En aquest apartat cal fer menció de les actuacions que estan pendents de resolució final i per a les quals no es coneix el cost que podem imputar (sentències pendents, recursos, judicis, etc..).